ru ru ru pl en ru uk bg ru ru ru bg ru en bg bg bg bg ru bg bg bg bg uk bg ru bg ru ru hbs_cyr bg bg bg ru ru mk be bg bg uk ru bg hbs_cyr ru hbs_cyr bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg en en ru en bg en en en bg en fr en en en fa en en en en de en bg de en en pl
Всеки заслужава украса и торта
place for food photography, recipes and travel
По света и у нас
Този смешен дребосък (ако следите историите в инстаграм – всички са единодушни) стана на 3 години миналата седмица. Рожденият ден беше няколко дни, след като се върнахме от Ню Йорк. Имахме малко време да отреагираме (както винаги напоследък), но всички, които четат блога от самото начало, знаят за пищните домашни партита на В., затова все си казваме, че Калин трябва да получи същото внимание. Той пък се разболя, няколко дена преди това, затова решихме, че ще го отпразнуваме в много тесен кръг, но ще има торта и украса, защото всеки рожденик, дори и болен, заслужава почерпка.
Купих цветна хартия от кварталната книжарница. Имах щипки купувани от “Слънчоглед” за колажа със снимки. Това е възможно най-лесната, но хубава украса, която може да се сътвори. В. ми помогна да изрежем триъгълници, два дни преди деня. Много искаше да помага.  Дори беше нарисувал картичка на К. в градината. Всъщност най-приятната част за мен в рождените дни е, че някак успявам да впрегна всички да положим малко усилия, за да зарадваме другия. И се радвам, че успявам да го предам и на тях, защото когато аз имах рожден ден, В. ангажира всички да украсят тяхната стая с коледни играчки и цял ден не ме пускаше в нея, за да е изненада. Отново се убеждавам, че не е важно какво им говориш, а какво правиш, защото те попиват дейсвията, по-добре от думите.
Денят преди рождения ден, след като си легнаха, ние украсихме с Г. Искахме когато се събудят да се зарадват. Така и стана. След рязането на триъгълниците, остатъците от хартията се получиха във формата на корони. Децата ги харесаха, но настояха за малки, затова изрязохме малки и ги залепихме с лепило. Чорапът на Калин е целия в торта, а пръстчето му все е на глазурата, но поне ги улових каквито са напоследък: заговорничат и измислят бели заедно.
Тортата е от книгата на Линда Ломелино. Толкова се радвам, че си купих и двете й книги. Все едно е да четеш блога й на хартия, но по-готино, защото вътре си има красиви илюстрации и доста практични съвети (за разлика от повечето готварски книги, които са разочарование). Тя е феноменална и ми е безкрайно симпатична, с минималистическия си подход и любовта към ретро посудата. Та, Калин сам си избра тортата с бисквити Орео. Промених количеството на продуктите, защото тортата на Линда е малка – 18 см., а моята форма е 20 см.
Източник: книгата на Линда Ломелино “Lomelino’s cakes”
Форма с размери – 20см
120 гр. масло на стайна температура
1 ч. л. ванилова есенция
12 бр. бисквити орео
60 гр. масло на стайна температура
35 гр. какао на прах
1/2 чаша прясно мляко
За крема и глазурата
340 гр. крем сирене
160 гр пудра захар
1 и 1/4 чаша бита сметана
6-8 бр орео бисквити
10 бр бисквити Орео
Загрейте фурната на 175 °С.
Пригответе форма с размери 20 см, като поставите хартия за печене на дъното и намажете стените с масло, за да не залепне. Ако имате две еднакви форми пригответе и двете, ако ли не, използвайте една и печете двата блата един след друг.
Разбийте маслото и захарта с миксер, докато се образува пухкава смес около 3 минути.
Добавете млякото и ваниловия екстракт, и продължете разбиването.
В друга купа смесете брашното и бакпулвера, пресейте ги в сместа. Добавете белтъците и разбийте за още 2 минути. Начупете вътре на едро орео бисквитите. Разделете тестото на две и го изсипете в приготвените тавички.
Печете всеки блат около 25 минути или докато клечка за зъби излезе чиста от сместа.
Извадете от фурната и охладете за 10 минути, преди да извадите готовият блат от формата.
Загрейте фурната на 175 °С
Пригответе форма с размери 20 см, като поставите хартия за печене на дъното и намажете стените с масло, за да не залепне.
Разтопете маслото в съд и оставете да изстине.
Пресейте брашното, какаото, бакпулвера в голяма купа. Добавете захарта, яйцето, млякото и разбийте за няколко минути, докато сместа се получи хомогенна. Изсипете готовата смес във формата.
Печете за 30 минути или докато клечка за зъби излезе суха от блата.
Извадете и охладете блата, преди да го извадите от формата.
Приготвяне на крема и глазурата:
Разбийте с миксер на ниска скорост крем сиренето и пудрата захар в купа.
В друга купа разбийте сметаната, като използвате течна сметана (най-добре да е от животински произход), докато се образуват твърди върхове. Изсипете при сместа от крем сирене и пудра захар.
Разделете сместа на три части. Двете части отделете на страна – те ще бъдат глазурата на тортата. А в едната трета от сместа начупете орео бисквитите. Ако сместа ви се вижда по-течна я поставете в хладилник за половин час, за да стегне добре.
Поставете първия ванилов блат на стойка за торта. Намажете с крема, в който има орео бисквити, като мислено го разделите на две, така че да ви стигне и за двете намазвания.
Ако някой от блатовете е неравен изрежете горната част, за да се получи гладка и равна повърхност. Поставете шоколадовия блат и намажете втората половина от крема.
Поставете втория ванилов блат и като използвате глазурата намажете отгоре и отстрани с помощта на шпатула. Загладете.
С помощта на блендер смелете бисквитите на много ситни трохи. След това поръсете отгоре и отстрани, докато цялата повърхност на тортата не се покрие с бисквити. Поставете орео бисквити в кръг, за украса, както е показано на снимката.
July 27, 2020 at 10:54
Здравейте, на снимката изглежда, че най-отголу е сложен какаов блат, а в рецептата пишете, че се започва с ванилов? Разрязан ли е какаовият блат на 2 половини?
July 27, 2020 at 11:23
Здравейте, да двата блата се режат на две, за да се получат четири блата. Няма значение с кой ще започнете. Ако Ви харесва, като на снимката … тогава започнете от какаовия 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.